पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर। आदर्श विद्या मंदिर गांधीबाग से वर्ष 1982-83 में 10 वीं कक्षा के विद्यार्थियों व उनके शिक्षकों का स्नेह सम्मेलन रामदासपेठ स्थित एक होटल में किया गया। 31 वर्ष बाद सभी विद्यार्थियों व गुरुओं की पुरानी यादें ताजा होते ही आंखों में आंसू छलछला उठे। कार्यक्रम की खासियत रही कि स्नेह मिलन का आयोजन तीन दशक बाद उन विद्यार्थियों ने किया था, जो वर्ष 1982-83 से स्कूल छोडऩे के बाद कभी एक दूसरे से नहीं मिले थे। आयोजकों ने बड़ी मुश्किल से सभी से संपर्क किया और एक स्थान पर मिले।
कार्यक्रम में नागपुर, मुंबई, नैनीताल, रायपुर, भोपाल, नासिक, अमरावती में बसे विद्यार्थी शामिल हुए। सभी विद्यार्थी जीवन से निकल कर अपने-अपने प्रोफेशन में रम चुके हैं। अमेरिका में बसी एक छात्रा ने अपने परिवार के साथ वीडियो कांफ्रेसिंग के जरिए अपने गुरुओं व विद्यार्थी साथियों से बातचीत की। वरिष्ठ शिक्षिका डा. पात्रीकर ने कार्यक्रम का उदघाटन किया।
प्रास्ताविक सुरेश उपाध्याय ने किया। बालाघाट के एक डीजे ने समां बांधा। कार्यक्रम की सफलता के लिए वसंत माहुले, महेंद्र दीक्षित, प्रकाश अग्रवाल, संजय पुनियानी, अशोक अग्रवाल उर्फ मिरची सेठ, कमल पचेरीवाला, राजेश चौधरी, योगेश पालीवाल, योगेश पाटणकर, डॉ. कुसुम जैन, योगेश पाटणकर, लक्ष्मीकांत हुरकर व अन्य का सहयोग प्राप्त हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva zho_Hant eng_Latn